Diari Oficial de la Generalitat Valenciana


Sumari del DOGV 9741, del 07-12-2023 (2023/11634)

RESOLUCIÓ de 15 de novembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri de Sanitat, destinats al finançament del Pla per a l'ampliació de la cartera comuna de serveis de salut bucodental en el Sistema Nacional de Salut, en el capítol 6 del subprograma 412.22, Assistència sanitària, de la Conselleria de Sanitat, per import de 5.005.112,81 euros (expedient 10.019/23-162).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/11805


Data del document
:   15-11-2023

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 15 de novembre de 2023, de la Conselleria d'Hisenda, Economia i Administració Pública, per la qual s'autoritza una generació de crèdits per ingressos finalistes procedents del Ministeri de Sanitat, destinats al finançament del Pla per a l'ampliació de la cartera comuna de serveis de salut bucodental en el Sistema Nacional de Salut, en el capítol 6 del subprograma 412.22, Assistència sanitària, de la Conselleria de Sanitat, per import de 5.005.112,81 euros (expedient 10.019/23-162). [2023/11713]  
En el ple del Consell Interterritorial del Sistema Nacional de Salut, celebrat el 22 de juny de 2022, es va aprovar la distribució dels crèdits destinats al finançament del Pla per a l'ampliació de la cartera comuna de serveis de salut bucodental en el Sistema Nacional de Salut, així com la seua distribució efectiva.  
En el Pla per a l'ampliació de la cartera comuna de serveis de salut bucodental en el Sistema Nacional de Salut s'acorda, en el ple celebrat el 2 de març de 2022, de la Comissió de Prestacions, Assegurament i Finançament del Consell Interterritorial del Sistema Nacional de Salut, conseqüència dels objectius previstos en el Programa de Govern d'Espanya, on s'inclou, en l'apartat de sanitat, l'elaboració d'un pla de salut bucodental que establisca les prestacions a càrrec del Sistema Nacional de Salut.  
El Pla pretén un doble objectiu. En primer lloc, homogeneïtzar les prestacions d'atenció de salut bucodental en el territori nacional, garantint així l'equitat en el seu accés, independentment del lloc de residència. En segon lloc, incrementar els serveis comuns que fins ara no eren prestats per la sanitat pública, amb un enfocament fonamentalment preventiu, prioritzant els següents col·lectius on la inversió en salut és manifesta: infantojuvenil, embarassades, persones amb discapacitat i persones amb càncer.  
En l'acord es determina la distribució resultant dels crèdits per a implementar les actuacions del Pla de salut bucodental, i correspon a la Comunitat Valenciana la quantitat de 5.005.112,81 euros, amb un termini d'execució màxim de tres anys, a partir de l'exercici següent de la transferència efectiva, és a dir, fins a 2025, inclusivament.  
Al no estar previstos aquests ingressos en el pressupost inicial per a aquest exercici, la Conselleria de Sanitat proposa una generació en el capítol 6, «Inversions reals», subprograma 412.22, Assistència sanitària, per import de 5.005.112,81 euros,  
A aquest efecte i en virtut del que disposa l'article 50 de la Llei 1/2015, d'hisenda pública, del sector públic instrumental i de subvencions, i els articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda, Economia i Administració Pública, adopta la resolució següent:  
  
Primer  
Autoritzar una generació de crèdit en el pressupost d'ingressos, en l'aplicació pressupostària 701.02, T. Estat Àrea de Sanitat, per import de 5.005.112,81 euros.  
  
Segon  
Autoritzar una generació de crèdit en el pressupost de despeses, en l'aplicació pressupostària 23.67.50.9225.326.98.9, per import de 5.005.112,81 euros.  
  
Tercer  
Conseqüència de l'import generat s'inclouen en l'FP3 del programa 412.22, les dades relatives a l'aplicació d'ingressos 701.02, que queden establides en els termes següents:  
València, 15 de novembre de 2023.- El sotssecretari de la Conselleria d'Hisenda, Economia i Administració Pública (p. d. R 08.06.2022, DOGV 9360): Carlos Pablo Gracia Calandín.